Къэбэрдей-Балъкъэрым и предприятэ пэрытхэм я продукцэр «Хьэрып-Экспо» дунейпсо гъэлъэгъуэныгъэм и утыкум яшэ
Къэбэрдей-Балъкъэрым и промышленнэ, мэкъумэш предприятэ нэхъыфIхэм я продукцэр хагъэхьэнущ Урысей Федерацэм Кавказ Ищхъэрэм и IуэхухэмкIэ и министерствэм «Хьэрып-Экспо» еплIанэ дунейпсо гъэлъэгъуэныгъэм къыщызэригъэпэщыну стендым хиубыдэу утыку кърахьэнухэм.
А гъэлъэгъуэныгъэр мэлыжьыхьым и 8 — 10-хэм щекIуэкIынущ Москва дэт «Манеж» гъэлъэгъуапIэ пэш нэхъыщхьэм. Абы хэтынущ хьэрып къэрал 22-м, Урысейм и щIыналъэ 85-м я лIыкIуэхэр.
Мы дунейпсо гъэлъэгъуэныгъэр зыхуэунэтIар Урысеймрэ хьэрып къэралхэмрэ я хьэрычэтыщIэхэм, бизнес мыинымрэ курытымрэ я зэпыщIэныгъэхэм зегъэубгъунырщ.
ХъыбарегъащIэ агентствэхэм къатахэм япкъ иткIэ.
